pythainlp/thai-financial-dataset huggingface dataset:
ส่วนที่ 1

ข้อมูลสรุป (executive summary)

บริษัทฯ ก่อตั้งขึ้นเมื่อวันที่ 23 มิถุนายน 2518 โดยการร่วมทุนระหว่างบริษัท
สหพัฒนาอินเตอร์โฮลดิ้ง จำกัด (มหาชน) กับบริษัท ไอ.ดี.เอฟ. จำกัด
กับบุคคลธรรมดาอีกจำนวนหนึ่ง โดยมีสัดส่วนการถือหุ้น 50 : 48.33 : 1.67
ต่อมาได้นำหลักทรัพย์เข้าจดทะเบียนในตลาดหลักทรัพย์แห่งประเทศไทย เมื่อวันที่ 21 กรกฎาคม
2530 และได้กระจายการถือหุ้นแก่ประชาชนทั่วไป
โดยผู้ถือหุ้นที่ร่วมก่อตั้งกิจการได้ลดสัดส่วนการถือหุ้นลง

บริษัทฯ ประกอบธุรกิจด้านการผลิตเครื่องแต่งกายเสื้อผ้าและเครื่องหนัง
มีลูกค้าหลักในประเทศคือบริษัท ไอ.ซี.ซี. อินเตอร์เนชั่นแนล จำกัด (มหาชน)
ซึ่งเป็นตัวแทนจำหน่ายสินค้าเข้าห้างสรรพสินค้า ส่วนตลาดต่างประเทศบริษัทฯ
ขายตรงให้กับลูกค้าจากสหรัฐอเมริกา ยุโรป เอเชีย และญี่ปุ่น บริษัทฯ มีโรงงานที่กรุงเทพฯ ลำพูน
และปราจีนบุรี โดยที่สาขาลำพูนและปราจีนบุรี บริษัทฯ ได้รับการส่งเสริมการลงทุน บริษัทฯ
มีกำลังการผลิตเสื้อผ้า 2,746,850 ชิ้น/ปี เครื่องหนัง 1,207,656 ชิ้น/ปี ในปี 2544 บริษัทฯ
มีรายได้จากการขาย 1,687.11 ล้านบาท กำไรสุทธิ 247.38 ล้านบาท กำไรต่อหุ้น 20.61 บาท
มูลค่าหุ้นตามบัญชี 116.10 บาท สินทรัพย์รวม 1,903.35 ล้านบาท มีจำนวนพนักงานทั้งสิ้น 3,207
คน

ผลการดำเนินงานของบริษัทฯ ถือว่าอยู่ในเกณฑ์ที่น่าพอใจ เนื่องจากในปี 2544
เศรษฐกิจของไทยและประเทศคู่ค้าชะลอตัวและภาวะการแข่งขันสูง ในวันที่ 1 กรกฎาคม 2544
บริษัทฯ ได้รับโอนทรัพย์สินสุทธิจากบริษัทย่อย บริษัท ธนูลักษณ์ กบินทร์บุรี จำกัด จากการควบกิจการ
เพื่อให้การบริหารงานด้านการผลิตมีประสิทธิภาพและลดค่าใช้จ่ายในการจัดการลง
นอกจากนั้นบริษัทฯ ได้ดำเนินการพัฒนาศักยภาพการแข่งขัน
โดยดำเนินการเรื่องการวิจัยสรีระชายไทย การออกแบบผลิตภัณฑ์ มีการจัดประกวด Thanulux
Bangkok Young Designer Award การติดตั้งระบบมาตรฐานความรับผิดชอบทางสังคม
(SA8000) เพื่อพัฒนาความเป็นอยู่และคุณภาพชีวิตที่ดีของพนักงาน
ตลอดทั้งความรับผิดชอบต่อสิ่งแวดล้อมและชุมชน
การเปลี่ยนแปลงระบบประมวลข้อมูลพื้นฐานโดยใช้โปรแกรม “SAP” เพื่อพัฒนาไปสู่ระบบการจัดการ
Supply Chain และการสานสัมพันธ์ลูกค้าและผู้บริโภค การสร้างพันธมิตรท้องถิ่นในต่างประเทศ
และการบูรณาการโครงข่ายอุตสาหกรรมให้ครบวงจร เพื่อรองรับการเปลี่ยนแปลงทางธุรกิจ
ได้อย่างมีประสิทธิผล

ในด้านการบริหารจัดการ คณะกรรมการของบริษัทฯ ได้ปฏิบัติตามหลักการกำกับดูแลกิจการที่ดี
สำหรับกรรมการบริษัทจดทะเบียน มีคณะกรรมการตรวจสอบ
และมีการบริหารจัดการด้านการควบคุมภายในที่เหมาะสมและรัดกุมเพียงพอที่สามารถป้องกันทรัพย์สินมิให้ถูกนำไปใช้ในทางมิชอบ
อันอาจทำให้เกิดความเสียหายต่อการดำเนินงานของบริษัทฯ

ในการดำเนินธุรกิจ บริษัทฯ
มีการทำรายการระหว่างกันกับบุคคลที่เกี่ยวข้องหรือบุคคลที่อาจมีความขัดแย้งและได้เปิดเผยข้อมูลการทำรายการระหว่างกันกับบุคคลดังกล่าว
ตามแนวทางการเปิดเผยข้อมูลของคณะกรรมการกำกับหลักทรัพย์และตลาดหลักทรัพย์ตามสมควรและเพียงพอต่อการตรวจสอบของผู้มีส่วนได้เสีย
และไม่กระทบต่อข้อมูลอันเป็นการเสียเปรียบในการดำเนินธุรกิจ

งบการเงินที่ใช้ในการวิเคราะห์ของฝ่ายจัดการได้ผ่านการตรวจสอบจากผู้สอบบัญชีที่ไม่ได้รับความเห็นชอบจาก
ก.ล.ต. แต่ยังเป็นผู้สอบบัญชีรับอนุญาตที่ได้ขึ้นทะเบียนกับ ก.บช.
ผู้ใช้ข้อมูลจากงบการเงินนี้ต้องใช้ดุลยพินิจในการตัดสินใจ
ส่วนที่ 3

การรับรองความถูกต้องของข้อมูล

“ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสาวดุษฎี สุนทรธำรง เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางสาวดุษฎี สุนทรธำรง กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

ชื่อ-นามสกุล ตำแหน่ง ลงลายมือชื่อ

1. นายบุณยสิทธิ์ โชควัฒนา ประธานกรรมการ …………………………….

2. นายมนู ลีลานุวัฒน์ รองประธานกรรมการ …………………………….

3. นายสมชาย ทรงศักดิ์เดชา กรรมการผู้จัดการ …………………………….

4. นางวารินทร์ ลีลานุวัฒน์ กรรมการรองผู้จัดการ …………………………….

5. นายวินัย ภาณุสุวรรณ กรรมการ …………………………….

6. นางสาวดุษฎี สุนทรธำรง กรรมการ …………………………….

7. นายวิชัย สุฐิติวนิช กรรมการ …………………………….

8. นายสมพล ชัยสิริโรจน์ กรรมการ …………………………….

9. นายสุพจน์ ภควรวุฒิ กรรมการ …………………………….

10. นายโสภณ ณรงคนานุกูล กรรมการ …………………………….

ผู้รับมอบอำนาจ

นางสาวดุษฎี สุนทรธำรง กรรมการ …………………………….
8. โครงสร้างเงินทุน

8.1 หลักทรัพย์ของบริษัท

 บริษัทฯ มีทุนจดทะเบียน 120.0 ล้านบาท เรียกชำระแล้ว 120.0 ล้านบาท แบ่งเป็นหุ้นสามัญ
12,000,000 หุ้น มูลค่าหุ้นละ 10.00 บาท

 บริษัทฯ ออกหุ้นกู้ประเภทไม่มีประกัน ไม่ด้อยสิทธิ และไม่มีผู้แทนผู้ถือหุ้นกู้ชนิดระบุชื่อผู้ถือ จำนวน
300,000 หน่วย มูลค่าที่ตราไว้หน่วยละ 1,000.00 บาท ในวันที่ 9 สิงหาคม 2542 อายุหุ้นกู้ 3
ปี นับจากวันที่ออกหุ้นกู้ อัตราดอกเบี้ย MLR+0.25 ชำระดอกเบี้ยทุกงวด 6 เดือน ในวันที่ 9
กุมภาพันธ์ และวันที่ 9 สิงหาคม ของทุกปี ชำระดอกเบี้ยงวดแรกในวันที่ 9 กุมภาพันธ์ 2543
และชำระดอกเบี้ยงวดสุดท้ายพร้อมกับการไถ่ถอนในวันครบกำหนดไถ่ถอนหุ้นกู้

ข้อกำหนดในการดำรงอัตราส่วนทางการเงินตลอดอายุหุ้นกู้ ดังนี้

1.  การดำรงจำนวนรวมของสินทรัพย์และภาระผูกพัน ได้แก่ เงินให้กู้ยืมแก่ทุกบริษัท
    ภาระค้ำประกันให้กับบริษัทในเครือและบริษัทร่วม
    และเงินลงทุนในหลักทรัพย์ทุกบริษัทในราคาทุนไม่เกิน 850.0 ล้านบาท

2.  การดำรงไว้ซึ่งอัตราส่วนของหนี้สินต่อส่วนของผู้ถือหุ้น (Debts to Equity Ratio)
    เป็นอัตราส่วนไม่เกิน 0.9 : 1

3.  การดำรงไว้ซึ่งอัตราส่วนของความสามารถในการชำระดอกเบี้ยเป็นอัตราไม่น้อยกว่า 4 : 1

4.  บริษัทฯ ต้องไม่นำสินทรัพย์ของบริษัทฯ
    ไปเป็นประกันหนี้หรือสร้างภาระผูกพันในสินทรัพย์ตลอดอายุหุ้นกู้

8.2 ผู้ถือหุ้น

กลุ่มผู้ถือหุ้นสูงสุด 10 รายแรก ณ วันปิดสมุดทะเบียนผู้ถือหุ้น วันที่ 3 เมษายน 2544 มีดังนี้

  ------------------------------------------ ----------------- -----------
  ชื่อผู้ถือหุ้น/ กลุ่มผู้ถือหุ้น                          สัดส่วนการถือหุ้น      

                                             จำนวนหุ้น           %

  1. บริษัท สหพัฒนาอินเตอร์โฮลดิ้ง จำกัด (มหาชน)     2,822,082         23.52

  2. นายสำเริง มนูญผล                          2,352,928         19.61

  3. บริษัท ไอ.ดี.เอฟ. จำกัด                     1,590,000         13.25

  4. บริษัท รามศรทวีการ จำกัด                    1,336,726         11.14

  5. นายบุณยสิทธิ์ โชควัฒนา                       465,522           3.88

  6. บริษัท วัตสดรมัย จำกัด                       280,000           2.33

  7. บริษัท ยูนีเวอร์สบิวตี้ จำกัด                    173,600           1.45

  8. น.ส. ศิริกุล ธนสารศิลป์                      156,466           1.30

  9. นายสมชาย ทรงศักดิ์เดชา                     117,474           0.98

  10. นางศิรินา ปวโรฬารวิทยา                    98,866            0.82
  ------------------------------------------ ----------------- -----------

3.  นโยบายการจ่ายเงินปันผล

บริษัทฯ และบริษัทย่อย มีนโยบายการจ่ายเงินปันผลให้แก่ผู้ถือหุ้น
ทั้งนี้ขึ้นอยู่กับผลการดำเนินงานบริษัทฯ และภาวะเศรษฐกิจเป็นหลัก

  ------------------------------- ------------- ------------- -------------
                                  ปี 2544        ปี 2543        ปี 2542

  อัตราการจ่ายเงินปันผลต่อหุ้น (บาท)     6.00          3.50          2.50

  อัตราการจ่ายเงินปันผล (%)           29.11         17.44         27.10
  ------------------------------- ------------- ------------- -------------
แบบ 56- 1

แบบแสดงรายการข้อมูลประจำปี

สิ้นสุดวันที่ 31 ธันวาคม 2544

บริษัท ธนูลักษณ์ จำกัด (มหาชน)
6. โครงการในอนาคต

1.  บริษัทฯ จะดำเนินนโยบายบูรณาการโครงข่ายอุตสาหกรรมให้ครบวงจรต่อไป
    เพื่อเสริมความมั่นคงและศักยภาพในการแข่งขัน

2.  จัดการประกวดผลงานการออกแบบแฟชั่นเครื่องแต่งกาย
    เพื่อส่งเสริมงานออกแบบของดีไซเนอร์ไทย ให้มีความสามารถแข่งขันได้ในตลาดสากล

3.  วางระบบ IT เพื่อให้ได้ข้อมูลอันแท้จริงของลูกค้า แล้วนำข้อมูลไปวางแผนการผลิต
    เพื่อให้ได้ตรงตามความต้องการของลูกค้า

4.  พัฒนาวัตถุดิบร่วมกับคู่ค้า เพื่อสร้างสรรสินค้าให้มีความแตกต่างจากคู่แข่ง
2. ลักษณะการประกอบธุรกิจ

2.1 ความเป็นมา 

บริษัทฯ ก่อตั้งขึ้นเมื่อวันที่ 23 มิถุนายน 2518 ด้วยทุนจดทะเบียน 3.0 ล้านบาท
โดยการร่วมทุนระหว่างบริษัท สหพัฒนาอินเตอร์โฮลดิ้ง จำกัด (มหาชน) บริษัท ไอ.ดี.เอฟ. จำกัด
และบุคคลธรรมดาอีกจำนวนหนึ่ง ซึ่งผู้ก่อตั้งและผู้ถือหุ้นทั้งหมดเป็นคนไทย
เพื่อดำเนินการผลิตและจำหน่ายเสื้อเชิ้ต “ARROW” ในประเทศไทยโดยผ่านตัวแทนจำหน่าย
เพื่อจำหน่ายเข้าห้างสรรพสินค้า ในเวลาต่อมาบริษัทฯ
ได้ขยายการจำหน่ายไปตลาดต่างประเทศและได้ขยายผลิตภัณฑ์เครื่องแต่งกายสุภาพบุรุษ
นอกเหนือจากเสื้อเชิ้ตแล้ว อาทิเช่น นิต กางเกง ชุดนอนและเครื่องหนัง
และขยายสายผลิตภัณฑ์เช่น เครื่องแต่งกายแฟชั่นเด็กและสุภาพสตรี ภายใต้ Licensed Brand
และ Original Design Brand
ให้เกิดความหลากหลายและความเป็นผู้นำเครื่องแต่งกายแฟชั่นระดับสากล เมื่อวันที่ 21 กรกฎาคม
2530 บริษัทฯ ได้นำหลักทรัพย์เข้าจดทะเบียนในตลาดหลักทรัพย์แห่งประเทศไทย
และได้กระจายการถือหุ้นแก่ประชาชนทั่วไป โดยผู้ถือหุ้นที่ร่วมก่อตั้งกิจการได้ลดสัดส่วนการถือหุ้นลง
และในวันที่ 9 พฤษภาคม 2537 บริษัทฯ ได้แปรสภาพเป็นบริษัทมหาชน ปัจจุบันบริษัทฯ
มีทุนจดทะเบียน 120 ล้านบาท

2.2 ภาพรวมการประกอบธุรกิจ

บริษัทฯ เป็นผู้ผลิตและจำหน่ายสินค้าเสื้อผ้าสำเร็จรูปและเครื่องหนัง ทั้งในประเทศและต่างประเทศ
โดยสินค้าที่บริษัทฯ
ผลิตส่วนใหญ่จะเป็นสินค้าที่มีเครื่องหมายการค้าเป็นที่รู้จักกันทั้งในและต่างประเทศ
โดยเจ้าของเครื่องหมายการค้าจะให้อิสระแก่บริษัทฯ ในการออกแบบการตัดเย็บ
รวมไปถึงวัตถุดิบที่ใช้ในการผลิต แต่บริษัทฯ จะต้องคำนึงถึงคุณภาพของสินค้าที่ผลิตออกมาเป็นสำคัญ
ปัจจุบันบริษัทฯ ได้ผลิตเสื้อผ้าและเครื่องหนังภายใต้เครื่องหมายการค้าต่างๆ
รวมถึงการผลิตสินค้าภายใต้เครื่องหมายการค้าของตนเอง
ซึ่งสัดส่วนการจำหน่ายในประเทศและต่างประเทศ 52:48

การจัดจำหน่ายในประเทศมีบริษัท ไอ.ซี.ซี. อินเตอร์เนชั่นแนล จำกัด (มหาชน) (ICC)
เป็นผู้จัดจำหน่ายรายใหญ่ เพื่อจำหน่ายเข้าห้างสรรพสินค้า ส่วนตลาดต่างประเทศบริษัทฯ
ขายตรงให้กับลูกค้า เช่น ในสหรัฐอเมริกา ยุโรป เอเชีย และญี่ปุ่น

ผลิตภัณฑ์ของบริษัทฯ สามารถจำแนกได้เป็น 4 ประเภท ได้แก่ เสื้อผ้าสุภาพบุรุษ เสื้อผ้าสุภาพสตรี
เสื้อผ้าเด็ก และเครื่องหนัง

นโยบายการแบ่งการดำเนินงานของบริษัทในกลุ่ม

บริษัทฯ ไม่มีบริษัทย่อย และบริษัทร่วม

2.3 โครงสร้างรายได้

ในปี 2545 บริษัทฯ
มีรายได้จากการจำหน่ายสินค้าเสื้อผ้าสำเร็จรูปและเครื่องหนังในประเทศและต่างประเทศ
ประมาณร้อยละ 52 และ 48 ตามลำดับ

  ---------------- ---------- -------- ---------- -------- ---------- --------
                                                           (หน่วย :    
                                                           ล้านบาท)    

  รายได้จากการขาย   ปี 2545     %        ปี 2544     %        ปี 2543     %

  - ในประเทศ       730.86     51.00    840.27     49.81    863.45     54.16

  - ต่างประเทศ      702.21     49.00    846.84     50.19    730.80     45.84

  รวม              1,433.07   100.00   1,687.11   100.00   1,594.25   100.00
  ---------------- ---------- -------- ---------- -------- ---------- --------
5. ทรัพย์สินที่ใช้ในการประกอบธุรกิจ

5.1 ลักษณะของทรัพย์สินถาวรหลักที่ใช้ในการประกอบธุรกิจ

5.1.1 ที่ดิน อาคารโรงงาน และเครื่องจักร

  ------------------------------------- -------------- ---------- ----------
  ประเภท/ลักษณะทรัพย์สิน                    ลักษณะกรรมสิทธิ   มูลค่า       ภาระผูกพัน

                                                       (ล้านบาท)   

  1. ที่ดิน มีทั้งหมด 99 ไร่ 2 งาน 80.46 ตรว.  เป็นเจ้าของ      162.99     -
  มีดังนี้                                                            

  - ที่กรุงเทพฯ 11 แปลง เนื้อที่ 20 ไร่ 1 งาน                             
  17 ตรว.                                                         

  - ที่ศรีราชา จ.ชลบุรี 3 แปลง เนื้อที่ 14 ไร่                              
  261 ตรว.                                                        

  - ที่เพชรบุรี 1แปลง เนื้อที่ 1 ไร่ 2 งาน                                 

  - ที่กบินทร์บุรี จ.ปราจีนบุรี 6 แปลง เนื้อที่ 28                             
  ไร่                                                              

  3 งาน 53 ตรว.                                                   

  - ที่ลำพูน 7 แปลง เนื้อที่ 27 ไร่ 3 งาน 85                              
  .46 ตรว.                                                        

  2. อาคารสำนักงาน 3 แห่ง ที่ตั้ง กรุงเทพฯ 1   เป็นเจ้าของ      9.36       -
  แห่ง                                                             

  จ.ชลบุรี 1 แห่ง จ. ลำพูน 1 แห่ง                                      

  3. อาคารหอพัก 9 แห่ง ที่ตั้ง กรุงเทพฯ 1 แห่ง  เป็นเจ้าของ      58.03      -
  จ.ชลบุรี                                                          

  4 แห่ง ปราจีนบุรี 1 แห่ง จ.ลำพูน 1 แห่ง                                

  จ. เพชรบุรี 1 แห่ง ประเทศจีน 1 แห่ง                                  

  4. โรงงาน 3 แห่ง ที่ตั้ง กรุงเทพฯ 1 แห่ง     เป็นเจ้าของ      102.88     -

  จ.ปราจีนบุรี 1 แห่ง จ.ลำพูน 1 แห่ง                                    

  5. เครื่องจักรที่ใช้ในการผลิต 2,772 เครื่อง    เป็นเจ้าของ                 -
  ------------------------------------- -------------- ---------- ----------

5.2 สิทธิในการใช้เครื่องหมายการค้า

บริษัทฯ
ได้ทำสัญญากับผู้มีสิทธิในเครื่องหมายการค้าเกี่ยวกับการใช้เครื่องหมายการค้าเพื่อผลิตและจำหน่ายสินค้าเสื้อผ้าและเครื่องหนัง
ซึ่งเป็นสัญญาต่างตอบแทนที่ต่างฝ่ายต่างต้องปฏิบัติตามเงื่อนไขที่ระบุในสัญญา ค่าสิทธิที่ต้องจ่าย 5.0
– 7.5% ของยอดจำหน่าย (ดูรายละเอียดเพิ่มเติมในหัวข้อลักษณะของผลิตภัณฑ์)

5.3 นโยบายการลงทุนในบริษัทย่อยและบริษัทร่วม

5.3.1 บริษัทย่อยและบริษัทร่วม

บริษัทฯ ไม่มีนโยบายที่จะสร้างบริษัทย่อยและบริษัทร่วม

5.3.2 การกำหนดสัดส่วนเงินลงทุนในบริษัทย่อยและบริษัทร่วม

บริษัทฯ ไม่มีนโยบายที่จะสร้างบริษัทย่อยและบริษัทร่วม

5.3.3 นโยบายการบริหารงานในบริษัทย่อยและบริษัทร่วม

บริษัทฯ ไม่มีนโยบายที่จะสร้างบริษัทย่อยและบริษัทร่วม

5.3.4 ขอบเขตอำนาจในการควบคุม/การมีส่วนร่วมในการกำหนดนโยบาย

- ไม่มี -
10. การควบคุมภายใน

ในการประชุมคณะกรรมการบริษัท ครั้งที่ 1/2546 เมื่อวันที่ 25 กุมภาพันธ์ 2546
โดยมีกรรมการตรวจสอบทั้ง 3 ท่านเข้าร่วมประชุม
คณะกรรมการได้ใช้แบบประเมินความเพียงพอของระบบการควบคุมภายใน
รวมทั้งซักถามข้อมูลจากฝ่ายบริหาร ก่อนการประเมินระบบการควบคุมภายในของบริษัท
เห็นว่าบริษัทมีระบบการควบคุมภายในที่เพียงพอ เหมาะสมกับสภาพการดำเนินงานปัจจุบัน
ซึ่งพอสรุปสาระสำคัญในแต่ละด้านได้ดังนี้

ด้านสภาพแวดล้อมขององค์กร มีการจัดโครงสร้างอำนาจหน้าที่ของคณะกรรมการ
ผู้บริหารและพนักงานไว้อย่างชัดเจน มีการจัดวางระบบป้องกันการใช้อำนาจหน้าที่ไปในทางมิชอบ
ซึ่งเชื่อได้ว่าสามารถป้องกันการนำทรัพย์สินของบริษัทไปใช้โดยมิชอบหรือโดยมีอำนาจไม่เพียงพอได้

ด้านการบริหารความเสี่ยง บริษัทมีการจัดลำดับความเสี่ยง ประเมินสถานการณ์
และจัดเตรียมมาตรการแก้ไขปรับปรุง เพื่อลดหรือขจัดความเสี่ยงในด้านต่าง ๆ อยู่เป็นประจำ

ด้านการควบคุมการปฏิบัติงานของฝ่ายบริหาร บริษัทฯ
มีการกำหนดระดับอำนาจการอนุมัติและแบ่งแยกหน่วยงานในลักษณะส่งเสริมการประสานงานและถ่วงดุลการใช้อำนาจ
มีการกำหนดวิธีการเข้าทำธุรกรรมกับผู้ถือหุ้นรายใหญ่ กรรมการ
ผู้บริหารหรือผู้ที่เกี่ยวข้องไว้อย่างชัดเจน
คณะกรรมการบริษัทได้รับรายงานและทำการตรวจสอบทบทวนผลการปฏิบัติงานของฝ่ายบริหารเป็นประจำสม่ำเสมอ

ด้านระบบสารสนเทศและการสื่อสารข้อมูล บริษัทฯ มีการติดตั้งโปรแกรม SAP ซึ่งเป็นระบบ ERP
(Enterprise Resource Planning) เพื่อเสริมประสิทธิภาพในการวางแผนการใช้ทรัพยากร
การใช้เครือข่าย QRMS (Quick Response Marketing System)
ซึ่งทำให้บริษัทสามารถรับรู้ข้อมูลการขาย/การเคลื่อนไหวของสินค้า ณ พื้นที่ขายตามจุดต่าง ๆ
ทั่วประเทศทุกเวลาทันที ส่งผลดีต่อการวางแผนการผลิต การกระจายสินค้าได้อย่างรวดเร็ว แม่นยำ
และเร่งความเร็วในการรับรู้ข้อมูลของฝ่ายบริหารผ่านเครื่องคอมพิวเตอร์
ควบคู่ไปกับการยกระดับความเร็วในการปฏิบัติงานด้วยการใช้ระบบ Intranet
ในการสื่อสารข้อมูลภายในองค์กร

ด้านระบบการติดตาม
การมีระบบข้อมูลที่ดีและทันกาลทำให้ฝ่ายบริหารและคณะกรรมการบริษัทสามารถติดตามรายการทางบัญชีได้อย่างมีประสิทธิภาพ
พร้อมกับสามารถทบทวน-ประเมินผล-ปรับเปลี่ยนแผนการดำเนินธุรกิจได้อย่างรวดเร็ว
ควบคู่ไปกับการที่สำนักงานตรวจสอบภายในทำการตรวจปฏิบัติการอย่างต่อเนื่องตลอดทั้งปี
ทั้งการตรวจแนะนำและตรวจติดตาม
ในหน่วยงานที่เคยรับการตรวจสอบไปแล้วเพื่อผลการปฏิบัติที่มีประสิทธิภาพอย่างจริงจังและสม่ำเสมอ

ด้านการใช้ข้อมูลภายใน บริษัทฯ มีข้อกำหนด ให้กรรมการ ผู้บริหาร
และเจ้าหน้าที่ผู้มีส่วนล่วงรู้ข้อมูลภายใน
ต้องรายงานการได้มาหรือจำหน่ายไปซึ่งหลักทรัพย์ของบริษัทฯ และห้ามกระทำการใด ๆ
อันเป็นการแสวงประโยชน์ส่วนตนจากข้อมูลภายในที่ตนล่วงรู้ก่อนการเปิดเผยต่อสาธารณชน

ในรอบปีที่ผ่านมา คณะกรรมการบริษัท
ไม่พบสิ่งแสดงเหตุจากข้อบกพร่องเกี่ยวกับระบบการควบคุมภายใน
และไม่พบการใช้ข้อมูลภายในในลักษณะอันเป็นการเอาเปรียบนักลงทุนโดยทั่วไป
4. การวิจัยและพัฒนา

4.1 นโยบายการวิจัยและพัฒนา

1.  วิจัยและพัฒนาผลิตภัณฑ์

  - เชิงลึก

   วิจัยและพัฒนาคุณภาพของวัตถุดิบ

   วิจัยสรีระ

 บริษัทฯ
มีทีมงานที่ทำการวิจัยและพัฒนาคุณภาพของวัตถุดิบและกระบวนการผลิตโดยประสานงานร่วมกับบริษัทในเครือสหพัฒนฯ
และบริษัทคู่ค้า
เพื่อพัฒนารูปแบบของสินค้าและวัตถุดิบให้ทันสมัยและมีคุณภาพสูงอยู่เสมอตามความต้องการของตลาดทั้งในและต่างประเทศ

 มีหน่วยวิจัยสรีระที่ร่วมกับสำนักงานมาตรฐานผลิตภัณฑ์อุตสาหกรรมทำการวัดสรีระชายไทย
(โดยจัดทำทุกๆ 5 ปี)
เพื่อหาข้อมูลการเปลี่ยนแปลงโครงร่างของชายไทยให้ทันสมัยตลอดเวลาเพื่อนำไปปรับปรุงผลิตภัณฑ์ให้เหมาะสมกับสรีระของชายไทย
และอีกส่วนหนึ่งให้สำนักงานมาตรฐานผลิตภัณฑ์อุตสาหกรรมนำไปเผยแพร่
เพื่อเป็นมาตรฐานสรีระให้กับสาธารณชนอีกด้วย

-   เชิงกว้าง

-   วิจัยพฤติกรรมผู้บริโภค

  บริษัทฯ ได้ร่วมมือกับผู้จัดจำหน่าย
  รวมทั้งการว่าจ้างบริษัทวิจัยทำการศึกษาพฤติกรรมของผู้บริโภคในการเลือกซื้อเลือกใช้สินค้าตลอดจนแนวโน้มความต้องการของสินค้า
  เพื่อนำมาพัฒนาผลิตภัณฑ์ต่อไป

2. วิจัยและพัฒนาเทคโนโลยีการผลิต ได้มาจาก

บริษัทฯ มีนโยบายที่จะพัฒนาให้พนักงานมีความชำนาญในการใช้เครื่องจักรและอุปกรณ์ที่ทันสมัย
สามารถผลิตสินค้าได้ทุกกระบวนการผลิต รวมทั้งการคิดค้นอุปกรณ์ช่วยเย็บและเทคนิคการผลิตใหม่ๆ
เพื่อเพิ่มประสิทธิภาพการผลิต โดยได้เทคโนโลยีการผลิตจาก

-   การร่วมลงทุนและบริษัทที่ให้ลิขสิทธิ์ซึ่งส่วนใหญ่จะเป็นญี่ปุ่น อเมริกาและยุโรป

-   ลูกค้าต่างประเทศที่สั่งซื้อสินค้าจากบริษัทฯ

-   ตัวแทนจำหน่ายเครื่องจักรและอุปกรณ์ต่างๆ

-   ผู้ผลิตหรือตัวแทนจำหน่ายวัตถุดิบ

-   การส่งพนักงานไปเรียนรู้ ดูงาน ฝึกงาน เกี่ยวกับเทคโนโลยีใหม่ๆ
    ทั้งในประเทศและต่างประเทศ

-   การจัดจ้างผู้เชี่ยวชาญทั้งจากในประเทศและต่างประเทศมาให้การฝึกสอนกับฝ่ายผลิต

4.2 ค่าใช้จ่ายในการวิจัยและพัฒนา

ด้านค่าใช้จ่าย
มีการกำหนดงบประมาณและจัดสรรให้เหมาะสมกับแผนการดำเนินงานในแต่ละโครงการอย่างพอเพียง

(หน่วย : ล้านบาท)

  ------------------------- -------------- -------------- -----------------
  ค่าใช้จ่าย                   ปี 2545         ปี 2544         ปี 2543

  ค้นคว้าวิจัยและพัฒนา           3.99           2.83           1.84
  ------------------------- -------------- -------------- -----------------
1. ปัจจัยความเสี่ยง

1.1 ความเสี่ยงจากโครงสร้างลูกค้ามีการพึ่งพาลูกค้าหรือผู้จัดจำหน่ายรายใหญ่น้อยราย

บริษัทฯ ประกอบธุรกิจผลิตสินค้าเสื้อผ้าและเครื่องหนังโดยมีลูกค้ารายใหญ่ในประเทศ 1 ราย
ซึ่งมียอดคำสั่งซื้อมากกว่าร้อยละ 50 ของยอดขายในประเทศของบริษัทฯ คือ บริษัท ไอ.ซี.ซี.
อินเตอร์เนชั่นแนล จำกัด (มหาชน) (ICC) ซึ่งได้รับผิดชอบจำหน่ายสินค้าหมวดหลักๆ ของบริษัทฯ
มาเป็นระยะเวลายาวนานกว่า 27 ปี แล้ว โดยที่ ICC สามารถทำหน้าที่จำหน่ายสินค้าต่างๆ
ไปสู่ห้างสรรพสินค้าได้อย่างดี มีประสิทธิผล จนสร้างยอดขายเป็นรายได้หลักที่ดีแก่ ICC เองเช่นกัน
ดังนั้นโอกาสที่ทั้ง 2 ฝ่าย จะเลิกสัญญาต่อกันจึงเกิดขึ้นได้ยาก แต่ถ้า ICC
ยกเลิกการเป็นผู้จัดจำหน่ายไป บริษัทฯ ย่อมได้รับความเสียหายในระยะเวลาหนึ่ง จนกว่าบริษัทฯ
จะสามารถหาผู้จัดจำหน่ายรายใหม่ได้

1.2 ความเสี่ยงจากการที่พึ่งพิงเครื่องหมายการค้าที่เป็น International Brand

บริษัทฯ ได้พึ่งพิงการใช้เครื่องหมายการค้าต่างประเทศที่เป็น International Brand
สำหรับการจำหน่ายในประเทศในสัดส่วนที่ค่อนข้างสูง โดยส่วนหนึ่งบริษัทฯ
ได้รับสิทธิจากเจ้าของเครื่องหมายการค้าโดยตรงและอีกส่วนหนึ่งผ่านผู้ถือหุ้นรายใหญ่ของบริษัทฯ
การถูกยกเลิกสัญญามีโอกาสน้อยมากและไม่น่าจะเกิดขึ้น
เนื่องจากประกอบธุรกิจร่วมกันมาเป็นเวลายาวนานจนประสบผลสำเร็จ
ทำให้เครื่องหมายการค้าเหล่านั้นเป็นที่รู้จักอย่างกว้างขวางในตลาด

อย่างไรก็ตาม บริษัทฯ และในเครือสหพัฒน์ได้ตระหนักถึงการพึ่งพิงเครื่องหมายการค้าดังกล่าว
จึงได้ร่วมกันพัฒนาและสร้าง Brand ของตนเองขึ้นมาในลักษณะ Total Co-Ordinate Brand
ภายใต้ Brand “BSC” เพื่อร่วมกันพัฒนาให้ Brand นี้ ขยายศักยภาพเทียบเท่า International
Brand ในตลาดโลก ใน 2-3 ปีที่ผ่านมา ขนาดของสัดส่วนการขายสินค้า BSC
เติบโตสูงขึ้นอย่างต่อเนื่อง ซึ่งคาดว่าจะช่วยลดความเสี่ยงต่อการพึ่งพิง International Brand
ได้ในอนาคต

1.3 ความเสี่ยงจากการที่บริษัทอื่นในกลุ่มสหพัฒน์ประกอบธุรกิจผลิตสินค้าที่มีลักษณะแข่งขันกัน

การที่บริษัทในกลุ่มสหพัฒน์ประกอบธุรกิจผลิตสินค้าที่มีลักษณะแข่งขันกันและจำหน่ายสินค้าภายใต้ผู้จัดจำหน่ายรายเดียวกันนั้น
ทำให้บริษัทฯ ต้องมีความพร้อมในการแข่งขันอยู่เสมอ บริษัทฯ
ต้องศึกษาความต้องการของกลุ่มเป้าหมาย วางตำแหน่งของสินค้าให้เหมาะสม
ในขณะเดียวกันบริษัทฯ ต้องพัฒนาผลิตภัณฑ์ให้มีนวัตกรรมใหม่ๆ
ซึ่งสร้างความแตกต่างของสินค้าเข้าสู่ตลาดอย่างต่อเนื่อง การให้บริการหลังการขาย
การสร้างสัมพันธภาพที่ดีกับ Supply Chain
เพื่อให้การทำธุรกิจปรับตัวได้รวดเร็วเหมาะสมกับเหตุการณ์ ถ้าสินค้าใดของบริษัทฯ
ไม่สามารถยืนอยู่ได้ในตลาดก็ต้องออกจากตลาดไป
ส่วนที่ 2

บริษัทที่ออกหลักทรัพย์

บริษัท ธนูลักษณ์ จำกัด (มหาชน) เลขที่ทะเบียนบริษัท : บมจ. 382

ประกอบธุรกิจ : ผลิตเสื้อผ้าสำเร็จรูปและเครื่องหนัง

สำนักงานใหญ่ที่ : 129/1 ถนนช่องนนทรี แขวงช่องนนทรี เขตยานนาวา กรุงเทพมหานคร 10120

โทรศัพท์ : 0-2295-0911-9, 0-2295-4171-80, 0-2681-3441-50

โทรสาร : 0-2294-5101, 0-2294-5918

HOME PAGE : www.thanulux.com
7. ข้อพิพาททางกฎหมาย

1.  คดีที่อาจมีผลกระทบด้านลบต่อสินทรัพย์ของบริษัทมากกว่าร้อยละ 5 ของส่วนของผู้ถือหุ้น

- ไม่มี -

7.2 คดีที่กระทบต่อการดำเนินธุรกิจของบริษัทอย่างมีนัยสำคัญ แต่ไม่สามารถประเมินเป็นตัวเลขได้

- ไม่มี -

7.3 คดีที่มิได้เกิดจากการประกอบธุรกิจโดยปกติของบริษัท

- ไม่มี -
ส่วนที่ 1

ข้อมูลสรุป (executive summary)

บริษัทฯ ก่อตั้งขึ้นเมื่อวันที่ 23 มิถุนายน 2518 ด้วยทุนจดทะเบียน 3.0 ล้านบาท จำนวนพนักงาน
75 คน โดยการร่วมทุนระหว่างบริษัท สหพัฒนาอินเตอร์โฮลดิ้ง จำกัด (มหาชน) บริษัท
ไอ.ดี.เอฟ. จำกัด กับบุคคลธรรมดาอีกจำนวนหนึ่ง เพื่อประกอบธุรกิจการผลิตเสื้อเชิ้ต “ARROW”
จำหน่ายในประเทศ ต่อมาได้นำหลักทรัพย์เข้าจดทะเบียนในตลาดหลักทรัพย์แห่งประเทศไทย
เมื่อวันที่ 21 กรกฎาคม 2530 และได้แปรสภาพเป็นบริษัทมหาชนจำกัด เมื่อวันที่ 9 พฤษภาคม
2537

บริษัทฯ ประกอบธุรกิจด้านการผลิตเครื่องแต่งกายเสื้อผ้าและเครื่องหนัง
มีลูกค้าหลักในประเทศคือบริษัท ไอ.ซี.ซี. อินเตอร์เนชั่นแนล จำกัด (มหาชน)
ซึ่งเป็นตัวแทนจำหน่ายสินค้าเข้าห้างสรรพสินค้า สำหรับตลาดต่างประเทศบริษัทฯ
ขายตรงให้แก่ลูกค้าจากสหรัฐอเมริกา ยุโรป เอเชีย และญี่ปุ่น บริษัทฯ มีโรงงานที่กรุงเทพฯ ลำพูน
และปราจีนบุรี โดยที่สาขาลำพูนและปราจีนบุรี บริษัทฯ ได้รับการส่งเสริมการลงทุน บริษัทฯ
มีกำลังการผลิตเสื้อผ้า 3,614,575 ชิ้น/ปี เครื่องหนัง 1,115,503 ชิ้น/ปี ในปี 2545 บริษัทฯ
มีรายได้จากการขาย 1,433.07 ล้านบาท กำไรสุทธิ 174.43 ล้านบาท กำไรต่อหุ้น 14.54 บาท
มูลค่าหุ้นตามบัญชี 122.97 บาท มีทุนจดทะเบียน 120.0 ล้านบาท สินทรัพย์รวม 1,720.53
ล้านบาท มีจำนวนพนักงานทั้งสิ้น 3,015 คน

แม้ว่าเศรษฐกิจไทยในปี 2545 จะขยายตัวได้ดี
แต่ตลาดสินค้าเครื่องแต่งกายซึ่งมีช่องทางการจำหน่ายห้างสรรพสินค้าไม่ได้ขยายตัว
ประกอบกับภาวะการแข่งขันที่รุนแรงและสภาพแวดล้อมของเศรษฐกิจโลกที่ยังคงผันผวน
ทำให้ผลการดำเนินงานในปีนี้ลดลง จะอย่างไรก็ตามบริษัทฯ ยังต้องพัฒนาศักยภาพในการแข่งขัน
กิจกรรมที่บริษัทให้ความสำคัญต่อเนื่องจากปีก่อนคือการวิจัยและพัฒนาสินค้า
การวิจัยเพื่อหาความต้องการอันแท้จริงของผู้บริโภค เพื่อนำมาวางแผนการผลิต
การสร้างพันธมิตรทางการค้า การบูรณาการโครงข่ายอุตสาหกรรม
และการสานสัมพันธ์กับลูกค้าและผู้บริโภค เพื่อรองรับการเปลี่ยนแปลงทางธุรกิจอย่างมีประสิทธิผล

ในด้านการบริหารจัดการ คณะกรรมการบริษัทได้ตระหนักถึงความสำคัญของการกำกับดูแลกิจการที่ดี
และได้ดำเนินการอย่างต่อเนื่อง จึงได้ประกาศนโยบายการกำกับดูแลกิจการ จริยธรรมธุรกิจ
และจรรยาบรรณพนักงานไว้เป็นลายลักษณ์อักษร
เพื่อให้ผู้บริหารและพนักงานรับทราบและถือปฏิบัติให้เป็นไปในแนวทางเดียวกัน
คณะกรรมการได้กำกับดูแลกิจการตามแนวทางของตลาดหลักทรัพย์แห่งประเทศไทย
ดังรายละเอียดในข้อ 9.4 การกำกับดูแลกิจการ